- Ifølge vores oplysninger har eleven, der er 13-14 år, det efter omstændighederne godt, og sygdommen er opdaget i tide, siger skoleleder Solvej Thirup Pedersen til NORDJYSKE. Meningitis er en smitsom sygdom, men skolen har af embedslægen fået oplyst, at den ikke er meget smitsom, og at det som regel bliver ved det enkelte tilfælde af sygdommen. Meningitis kan skyldes bakterier eller virus. Den bakterielle meningitis er en farlig sygdom og kræver omgående behandling med antibiotika, mens meningitis, som skyldes virus derimod sjældent er farlig og går over af sig selv. - Vi fik onsdag eftermiddag oplyst, at eleven er indlagt med meningitis. Vi ringede straks til alle klassekammeraterne og har torsdag givet alle elever brev med hjem, siger Solvej Thirup Pedersen. Med brevet til forældrene følger en orientering fra embedslægen om sygdommen og symptomerne ved meningitis, skriver avisen.
Sønderbroskolen i Aalborg har måttet orientere elever og forældre om, at en af skolens elever er indlagt med meningitis.